આઝમ ખાને સોહરાબુદ્દીન એન્કાઉન્ટર અંગે કોર્ટમાં નિવેદનમાં જણાવ્યું હતું કે, તેણે જ સોહરાબુદ્દીન, તેની પત્ની કૌસરબી અને તુલસી પ્રજાપતિને મલ્લાતાઈ સ્થિત પોતાના ફઈના ઘરે આશરો આપ્યો હતો. આઝમ ખાને કોર્ટને વધુમાં જણાવ્યું હતું કે, એક વખત સોહરાબુદ્દીને તેને જણાવ્યું હતું કે, તે એક વખત નઈમુદ્દીનને મળવા માટે હૈદરાબાદ ગયો હતો. જો કે ત્યારે આઝમે સોહરાબુદ્દીનને નઈમુદ્દીન સાથે વધુ નિકટતા નહીં ધરાવવા જણાવ્યું હતું. પરંતુ સોહરાબુદ્દીને તેને સમજાવ્યો હતો કે નઈમુદ્દીન તેની સાથે વિશ્વાસઘાત ના કરી શકે કારણ કે બન્ને એકબીજાના રાઝ જાણે છે. સોહરાબે વધુમાં આઝમને જણાવ્યું હતું કે તેણે અને નઈમુદ્દીને મળીને હરેન પંડ્યાની હત્યા કરી હતી અને તેના માટે પૂર્વ આઈપીએસ ડીજી વણઝારાએ સોપારી આપી હતી.